als_Latn dik_Latn sag_Latn
Institucionet e vettingut, ONM: 67 aplikantë janë të përshtatshëm
07/04/2017
07/04/2017
Operacioni Ndërkombëtar i Monitorimit i ka dorëzuar listën e kandidatëve Avokatit të Popullit me rekomandimet e reja.
“Bazuar në kontrollet mbi kriteret e kualifikimit të kryera nga komisioni i vlerësimit në Zyrën e Avokatit të Popullit, u publikuan dy lista të konsoliduara: 84 aplikantë janë vendosur në listën e kandidatëve të cilët përmbushin kriteret formale. Nga këta, 17 janë vlerësuar me rekomandim negativ nga ONM; 109 aplikantë janë vendosur në listën e kandidatëve, të cilët nuk përmbushin kriteret formale. Nga këta, 70 janë vlerësuar me rekomandim negativ, 39 nuk janë vlerësuar me rekomandim negativ, por ekspertët ndërkombëtare pajtohen me anëtarët e komisionit të vlerësimit të zyrës së Avokatit të Popullit që këta kandidatë nuk përmbushin kriteret formale. Për rrjedhojë, 67 aplikantë mbeten të përshtatshëm për listën përfundimtare të votimit për shqyrtim nga Kuvendi”, thuhet në njoftimin e ONM-së.
ONM ka riorganizuar ekipin e tij të vëzhguesve ndërkombëtarë, të përbërë nga anëtarë të nivelit të lartë nga gjyqësori i Shteteve Anëtare të BE-së dhe nga Shtetet e Bashkuara. “Tashmë është përgjegjësia e Kuvendit të Shqipërisë të emërojë anëtarët e institucioneve të rivlerësimit, në mënyrë që zbatimi i procesit të rivlerësimit të mund të fillojë pa vonesa të mëtejshme. ONM shpreson në fillimin e zbatimit të procesit të rivlerësimit, për t'iu përgjigjur pritshmërisë së qytetarëve të Shqipërisë për një sistem gjyqësor plotësisht të pavarur, të paanshëm, llogaridhënës dhe profesional”, thuhet më tej.
/ Top Channel
Reforma ne drejtesi
LAJME TE NGJASHME
MË TË LEXUARAT
- "Dasma e shekullit" në Argjentinë
- Gjithçka si në përralla!
- Meta: Së shpejti e vërteta e 25 Qershorit
- Rrëfimi i djalit që qëlloi prindërit: I vrava, s’më dhanë para
- Greqi, rekord europian i të nxehtit: 45 gradë në hije
- Operacion masiv antikanabis, RENEA zbarkon në Dukagjin
- Hong Kongu feston 20 vjetorin e shkëputjes nga Britania
- Kujdes 40 gradë! Javën e ardhshme freskohet moti
- Vlahutin: Rama, mandat reformash
- “Shqipëria që duam”, Rama: Qeveria e re, me pulsin e njerëzve të zakonshëm
als_Latn unk unk als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn